
Sanitaarkeraamika / kraanikausid, bideed, tualetipotid, keraamilised vannid

Hooldamine

Glasuurikiht on vastupidav hügieeni-, puhastus- ja kosmeetilistes toodetes sisalduvatele hapetele, lahustitele ja valgenditele.

Sanitaarkeraamika töötlemine LCC (Laufen), MaxiCleaniga (Roca) ja Jika Pearliga (Jika)

LCC suurepärased omadused tulenevad mikroskoopilistest osakestest, mis täidavad täielikult keraamilisel glasuurpinnal leiduvad vead. Tänu selle läbimurdelise tehnoloogia väljatöötamisele firmas Nanogate tähendab LAUFENi sanitaarkeraamika puhastamine LCC`iga ainult kerget pinna ülepühkimist jääkide eemaldamiseks.
Sarnane erihooldus MaxiCleani ja Jika Pearli toodetega muudab keraamiliste toodete pinnastruktuuri siledamaks ja vett tõrjuvaks, mis hoiab ära vees sisalduvate mineraalide, soolade ja muude soovimatute jääkide ladestumise. Tänu sellele erihooldusele võid unustada lõpmatud kogused puhastusvahendeid, mida oled senini kasutama pidanud. Kõik, mida vajad, on tavaline niiske puhastuskäsn! Ja pärast käsnaga pühkimist särab sinu keraamiline toode sama pimestavalt kui uuena. Soovitame vältida abrasiivseid puhastusvahendeid, nagu liiva ja muid taolisi materjale!
Prill-lauad

Me ei soovita kasutada duroplastist või termoplastist prill-laudade puhastamiseks SAVOt. SAVO või mõne teise taolise puhastusvahendi kasutamine võib muuta prill-laua värvuse kollakaks. Soovitame prill-laudasid puhastada seebivees niisutatud lapiga ja seejärel pind kuivatada.

Emailitud vannid ja vannialused

Soovitame emailitud vanne puhastada pehme lapi ja tavalise puhastusvahendiga. Soovitame vältida abrasiivseid või hapet sisaldavaid puhastusvahendeid. Pärast puhastamist tuleb pinna kaitsmiseks vann korralikult ära kuivatada.

Malmvannid

Malmvannide eelis on nende pikk eluiga – garantii kehtib 30 aastat.

Malmvannid on kaetud väga tugeva emailikihiga, mis takistab bakterite paljunemist. Puhastamiseks kasuta sama protseduuri, mis emailvannide puhul. Malmvannide puhastamiseks võid kasutada SAVO puhastusvahendeid.

Akrüülvannid ja -vannialused

Nende vannide tegemisel on põhimaterjalina kasutatud polümetüülmetakrülaati – akrüülmaterjali, mille suurtootja on LUCITE International. Tootmise käigus lisatakse akrüülplaadile erilist elementi Microbani, millel on antibakteriaalne toime ja mis seetõttu vähendab bakterite hulka vanni seintel kogu vanni eluea jooksul.
Akrüül on mittepoorne materjal, mis samuti takistab bakterite kasvu. Akrüülvannide seintele ei kogune kaltsiidi-, rasva- ega seebikihte. Tänu sellele omadusele on vanni kerge hooldada ja puhastada. Pinna puhastamiseks piisab, kui seda dušiga loputada ning niiske käsna või lapiga üle pühkida või kasutada vedelat puhastusvahendit.
Hoiatus! On äärmiselt oluline, et toote pind ei puutuks kokku abrasiivsete materjalide, kontsentreeritud hapete, valgendite, aurustuvate elementide ja värvidega. Samuti peaks vältima kontsentreeritud lõhnastatud vanniõlide, -vahtude jmt kasutamist.

Väikeste pinnakahjustuste korral võid kasutada metallide (nt vase) puhastamiseks ette nähtud vahendeid või auto poleerimisvahendeid.

Suuremate kahjustuste puhul, nagu näiteks sügavad kriimustused või põlenud kohad, võid toimida järgmiselt.
Kõigepealt lihvi kahjustatud kohta liivapaberiga, mille karedus on 500; seejärel puhasta seda kohta peenema, veekindla liivapaberiga (karedus 1000 kuni 2000). Töödeldud kohta tuleb poleerida puuvillase ketta ja auto poleerimisvahendiga. Väga tõsiste kahjustuste puhul võib kasutada kaheosalist paranduskomplekti (Laufeni tellimisnumber 2.9439.9). Kui kasutad liivapaberit, soovitame lihvida aeglaste liigutustega, et vältida lihvitava koha ülekuumenemist, mis võib akrüüli kõrvetada.
Märkus. Akrüülvannialused ei ole kaetud antibakteriaalse Microban-kihiga.

Segistid

Soovitame Roca ja JIKA kroomitud segisteid puhastada pehme käsnaga ning poleerida neid seejärel kuiva lapiga. Segisti pinna puhastamise käigus ei tohiks see kokku puutuda tavaliste poes müüdavate puhastuskäsnade karedama poolega, kuna see võib kroompinda kriimustada. Segisti puhastamiseks kasuta seebivett ja kuivatamiseks pehmet lappi. Mitte mingil juhul ei tohiks kasutada happeid või abrasiivseid materjale sisaldavaid puhastusvahendeid. Kogunenud mineraalsette saab eemaldada lahjendatud äädikaga. Pärast äädikalahusega töötlemist loputa segistit veega ja pühi kuivaks.

